CELEX: 32007R1000
Language: hu
Date: 2007-08-29 00:00:00
Title: A Bizottság 1000/2007/EK rendelete ( 2007. augusztus 29. ) a bizalmas adatokhoz való tudományos célú hozzáférés tekintetében a közösségi statisztikákról szóló 322/97/EK tanácsi rendelet végrehajtásáról szóló 831/2002/EK rendelet módosításáról (EGT-vonatkozású szöveg)

30.8.2007   
            
            
               HU
            
            
               Az Európai Unió Hivatalos Lapja
            
            
               L 226/7
            
         
      A BIZOTTSÁG 1000/2007/EK RENDELETE
   
   (2007. augusztus 29.)
   a bizalmas adatokhoz való tudományos célú hozzáférés tekintetében a közösségi statisztikákról szóló 322/97/EK tanácsi rendelet végrehajtásáról szóló 831/2002/EK rendelet módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közösségi statisztikákról szóló, 1997. február 17-i 322/97/EK tanácsi rendeletre (1) és különösen annak 20. cikkére,
   mivel:
   
               (1)
            
            
               A 831/2002/EK bizottsági rendelet (2) a statisztikai következtetések tudományos célú megállapításának lehetővé tétele érdekében meghatározza a közösségi hatósághoz továbbított bizalmas adatokhoz történő hozzáférés engedélyezésének feltételeit. Felsorolja azon szervek kategóriáit, melyek kutatói számára ilyen hozzáférést engedélyeznek, különbséget téve a közvetlenül elfogadható szervek és a statisztikai adatok bizalmas kezelésével foglalkozó bizottság véleményének beérkezését követően elfogadható szervek között. Felsorolja a hatálya alá tartozó különböző felméréseket és adatforrásokat is.
            
         
               (2)
            
            
               A tudományos kutatást gyakran a tagállamok nemzeti statisztikai intézetein és nemzeti jegybankjain, illetve az Európai Központi Bankon (EKB) belüli egységek vagy osztályok végzik. E szervek megfelelően biztosítják az adatok bizalmas kezelését és védelmét, valamint a szigorúan tudományos célú hozzáférést. Emiatt ezek is közvetlenül elfogadható szerveknek minősülnek.
            
         
               (3)
            
            
               A kutatók és általában a tudományos közösség részéről növekvő igény mutatkozik arra, hogy tudományos célból a felnőttoktatási felmérésből (Adult Education Survey, AES) származó bizalmas adatokhoz is hozzáférjenek. Az AES a következőkre vonatkozó adatokra terjed ki: a felnőttek oktatásban és képzésben való részvételének komplex jellemzői, a tanulási lehetőségekre vonatkozó információkhoz való hozzáférés, valamint a résztvevők és a nem résztvevők profilja (pl. szociális-gazdasági háttér, a tanulás oka, akadályok, beállítottság, nyelv- és IKT-ismeretek saját értékelése). Ezért a 831/2002/EK rendeletben szereplő jegyzéket ki kell egészíteni e felméréssel.
            
         
               (4)
            
            
               A 831/2002/EK rendeletben meghatározott feltételeket alkalmazzák az Európai Unió jövedelmekre és életkörülményekre vonatkozó statisztikáiból származó bizalmas adatokhoz való tudományos célú hozzáférésre is, a jövedelmekre és életkörülményekre vonatkozó közösségi statisztikáról (EU-SILC) szóló, 2003. június 16-i 1177/2003/EK európai parlamenti és tanácsi rendelettel (3). Az EU-SILC-et azonban nem említi a 831/2002/EK rendelet. Az egyértelműség érdekében ezért a 831/2002/EK rendeletben szereplő jegyzéket az EU-SILC-kel is ki kell egészíteni.
            
         
               (5)
            
            
               A 831/2002/EK rendeletet ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak a statisztikai adatok bizalmas kezelésével foglalkozó bizottság véleményével,
            
         ELFOGADTA EZT A RENDELETET:
   1. cikk
   A 831/2002/EK rendelet a következőképpen módosul:
   
               1.
            
            
               A 3. cikk (1) bekezdése helyébe a következő szöveg lép:
               „(1)   A közösségi hatóság az alábbi kategóriákba tartozó intézmények kutatói számára engedélyezheti a bizalmas információkhoz való hozzáférést:
               
                           a)
                        
                        
                           a közösségi jog vagy valamely tagállam belső joga alapján létrehozott egyetemek vagy más felsőoktatási intézmények;
                        
                     
                           b)
                        
                        
                           a közösségi jog vagy valamely tagállam belső joga alapján létrehozott, tudományos kutatással foglalkozó szervezetek vagy intézmények;
                        
                     
                           c)
                        
                        
                           a tagállamok nemzeti statisztikai intézetei;
                        
                     
                           d)
                        
                        
                           az Európai Központi Bank és a tagállamok nemzeti jegybankjai;
                        
                     
                           e)
                        
                        
                           egyéb hivatalok, szervezetek és intézmények, miután a 322/97/EK rendelet 20. cikkének (2) bekezdésében megállapított eljárással összhangban beszerezték a statisztikai adatok bizalmas kezelésével foglalkozó bizottság véleményét”.
                        
                     
         
               2.
            
            
               Az 5. cikk (1) bekezdése helyébe a következő szöveg lép:
               „(1)   A közösségi hatóság hivatali helyiségeiben engedélyezheti a hozzáférést az alábbi, felmérésekből vagy statisztikai adatforrásokból származó bizalmas adatokhoz:
               
                           —
                        
                        
                           közösségi háztartási panel,
                        
                     
                           —
                        
                        
                           munkaerő-felmérés,
                        
                     
                           —
                        
                        
                           közösségi innovációs felmérés,
                        
                     
                           —
                        
                        
                           szakmai továbbképzési felmérés,
                        
                     
                           —
                        
                        
                           a jövedelemszerkezetről készült felmérés,
                        
                     
                           —
                        
                        
                           az Európai Unió jövedelmekre és életkörülményekre vonatkozó statisztikái,
                        
                     
                           —
                        
                        
                           felnőttoktatási felmérés.
                        
                     Az adatszolgáltató nemzeti hatóság kérésére azonban az adott kutatási projekthez szükséges, az említett nemzeti hatóságtól származó adatokhoz való hozzáférés megtagadható”.
            
         
               3.
            
            
               A 6. cikk (1) bekezdése helyébe a következő szöveg lép:
               „(1)   A közösségi hatóság kiadhatja az alábbi felmérésekből vagy statisztikai adatforrásokból származó, névtelen mikroadatokat:
               
                           —
                        
                        
                           közösségi háztartási panel,
                        
                     
                           —
                        
                        
                           munkaerő-felmérés,
                        
                     
                           —
                        
                        
                           közösségi innovációs felmérés,
                        
                     
                           —
                        
                        
                           szakmai továbbképzési felmérés,
                        
                     
                           —
                        
                        
                           a jövedelemszerkezetről készült felmérés,
                        
                     
                           —
                        
                        
                           az Európai Unió jövedelmekre és életkörülményekre vonatkozó statisztikái,
                        
                     
                           —
                        
                        
                           felnőttoktatási felmérés.
                        
                     Az adatszolgáltató nemzeti hatóság kérésére azonban az adott kutatási projekthez szükséges, az említett nemzeti hatóságtól származó adatokhoz való hozzáférés megtagadható.”
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. augusztus 29-én.
      
         
            a Bizottság részéről
         
         Joaquín ALMUNIA
         
         
            a Bizottság tagja
         
      
   
   
      (1)  HL L 52., 1997.2.22., 1. o. Az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított rendelet.
   
      (2)  HL L 133., 2002.5.18., 7. o. Az 1104/2006/EK rendelettel (HL L 197., 2006.7.19., 3. o.) módosított rendelet.
   
      (3)  HL L 163., 2003.7.3., 1. o.